ישי ריבו

**ישי ריבּוֹ** (31) הוא זמר, מלחין וכותב יהודי ישראלי. שיריו של ריבו מאופיינים בציטוטים רבים מהמקורות בשילוב מילים משלו. ריבו אחראי למספר להיטים ובניהם הלב שלי לשוב הביתה ואחת ולתמיד שזכו בעשרות מליוני צפיות באתר יוטיוב. ריבו הוא אחד היחידים המקובלים הן בציבור החרדי והן בציבור הכללי, והוא ביצע מספר שיתופי פעולה מובילים עם זמרים חסידיים ידועים כדוגמת מוטי שטיינמץ ואברהם פריד ועם זמרים חילוניים כמו שלמה ארצי, עומר אדם, אמיר דדון ונתן גושן.

## ביוגרפיה

ריבו נולד ב - כ"ח בשבט ה'תשמ"ט, 3 בפברואר 1989 וגדל במרסיי שבצרפת. בגיל שמונה וחצי עלה עם משפחתו לישראל. בתחילה התגוררה המשפחה בכפר אדומים. בצרפת היתה משפחתו של ריבו משפחה דתית ובארץ עברה תהליך של התחרדות ולאחר שש שנים עברה להתגורר ביישוב החרדי תל ציון. ישי למד בכמה ישיבות חרדיות, בהן בישיבה לעולים מצרפת בירושלים, ובכנסת יצחק שבקריית ספר. בהמשך שירת שנה וארבעה חודשים בחיל החימוש במסגרת גדוד נצח יהודה.

לאחר נישואיו עבר ללמוד במדרשת זיו, ובכולל למוזיקאים בשכונת שערי חסד בירושלים.

## קריירה מוזיקלית

בגיל 13 החל לכתוב שירים, להלחינם ולהקליטם בביתו. בגיל 18 החל ללמוד לנגן בגיטרה. הקים עם חברים את להקת "תכל'ס" שביצעה מטאל רוק יהודי. בהשראת אמיר בניון. לקראת סוף השירות הצבאי השתתף בכמה הופעות של להקת הרבנות הצבאית, בעקבות בקשה של שי אברמסון, החזן הצבאי הראשי. על אלבומו הראשון החל לעבוד במהלך שירותו הצבאי.

את השיר אלול תשע"ט שהוציא ב2019 כתב הלחין והקליט לראשונה באוגוסט 2009 תחת השם אלול תשס"ט אבל לא הפיצו לציבור. ב-2012 כתב והלחין את השיר "כבתחילה" עבור גד אלבז, כמו כן חיבר והלחין שירים לזמרים נוספים כמו אברהם פריד, רועי ידיד ומידד טסה. ובמהלך 2012 היה ריבו הזמר הדתי הראשון שנטל חלק בפרויקט של עידן רייכל, כאשר ביצע את השיר "אור כזה" באלבום "רבע לשש". בהמשך שנה זו זכה בפרס אקו"ם לעידוד היצירה. וב-2013 זכה עם שירו "קול דודי" במקום השני בדירוג השופטים בפסטיבל הזמר והפזמון.

בניסן תשע"ד (2014) יצא אלבומו הראשון "תוכו רצוף אהבה", ובעקבותיו יצא לסיבוב הופעות. במופעי ההשקה אירח את דניאל זמיר ויונתן רזאל. האלבום זכה באלבום זהב ויצא במהדורה חדשה בתוספת השיר "השבעתי" אותו שר עם מקהלת ישיבת ירושלים לצעירים. באותה שנה שר את השיר "חדש ששוני" באלבום "שמחת עולם" המאגד שירים שהלחין הרב יצחק גינזבורג, ושר שני שירים באלבום "אחכה לו", שירים שעלו מאפר השואה שהוציאה להקת "הלב והמעיין".

שירו "קול דודי" זכה במקום הראשון במצעדים השנתיים של רדיו גלי ישראל ורדיו קול חי. השתתף בשיר "פתח לבך" בהפקת דוד ד'אור, שנכתב והולחן לזכרם של שלושת הנערים החטופים.

השתתף באלבומים של פרויקט "צמאה". בראשון, שר את "דרכך"; בשני את "והריקותי לכם ברכה"; בשלישי את "ימין ה' רוממה"; וברביעי, את "שיבנה".

באוקטובר 2015 הוציא סינגל ראשון מאלבומו השני - "מקשה אחת זהב", שכתב על הולדת בנו. במרץ 2016 הוציא את האלבום השני שלו "פחד גבהים". האלבום זכה באלבום זהב.

באותה שנה התארח באלבומו של שלמה ארצי "קצפת", והשניים שרו בדואט את השיר "והאמת".

ב-2017 שר בטקס הדלקת המשואות.

בפברואר 2018 הוציא את האלבום "שטח אפור", שהגיע למעמד של "אלבום פלטינה". עוד קודם הוציא מתוכו את הסינגלים "הנה ימים באים", "אחת ולתמיד" ו"לשוב הביתה", שהגיעו לצמרת המצעד של גלגלצ.

ביוני 2018 הוציא את השיר "נפשי" ביחד עם הזמר והיוצר החסידי מוטי שטיינמץ, שדורג כשיר השנה במצעד השנתי של רדיו קול חי. ושיר העשור במצעד של רדיו קול ברמה. במצעד העשור של קול חי הוא קטף את המיקום השלישי.

בינואר 2019 הוציא את השיר "הלב שלי". אחד השירים המצליחים ביותר שלו אי-פעם. השיר הגיע ל20 מליון צפיות כבר בשנה הראשונה שלו ולא מפסיק לעלות.

באוגוסט 2019 זכה בפרס שר החינוך לתרבות יהודית בתחום מוסיקה ע"ש אורי אורבך.

ב-3 בספטמבר 2019 הוציא סינגל בשם "סדר העבודה" המתאר את סדר עבודת הכהן הגדול ביום הכיפורים בבית המקדש המהווה סינגל שלישי מאלבומו "אלול תשע"ט".

באלול ה'תשע"ט (16 בספטמבר 2019) יצא לאור האלבום הרביעי 'אלול תשע"ט'.

בסוכות ה'תש"פ זכה בתואר זמר העשור במצעד העשור של רדיו קול חי.

בז' בניסן ה'תש"פ הוציא את השיר כתר מלוכה - שיר שנכתב בעקבות התפרצות נגיף הקורונה בישראל. שיר זה נכתב והופק בשבוע בלבד, כשישי והצוות הקליטו מהבית בתנאים של הסגר ובידוד, ומהווה סינגל ראשון מתוך אלבומו החמישי ״סוף חמה לבוא" - שירים על גאולת הפרט והכלל עליו עובד בימים אלו ועתיד לדבריו לצאת במהלך שנת תשפ"א. בהמשך הוא הוציא קליפ של השיר עם תוספות אקטואליות.

#### פופולריות

ריבו הוא פופולרי מאוד כמו שניתן לראות מהנתונים התפרסמים באתר יוטיוב: שיר ממוצע שלו מקבל בערך 4 מליון צפיות ביוטיוב. אבל שירים רבים אף יותר מכך (הנתונים לקמן מעודכנים למאי 2020) ראויים להזכרה שיריו המפורסמים ביותר: נפשי שעומד על 8 מליון צפיות. הנה ימים באים שעומד על 10 מליון צפיות. השיר נחכה לך שעומד על 13 מליון צפיות. תוכו רצוף אהבה עם 17 מליון צפיות. הלב שלי ואחת ולתמיד עומדים על יותר מ20 מליון צפיות. ושירו לשוב הביתה שחצה את ה33 מליון צפיות ביוטיוב.

## חיים אישיים

ריבו נשוי ליעל טוניק. לזוג שלושה בנים, מתגוררים בקרית משה, ירושלים.

**שגיאת תסריט: היחידה החזירה ערך nil. היא אמורה להחזיר טבלת שמות מיוצאים.**